Μάρκος Γαλιώτος

Ο Μάρκος Γαλιώτος (23 Αυγούστου 1996, Αθήνα) είναι Έλληνας διεθνής πετοσφαιριστής, ο οποίος κατά την περίοδο 2024-25 αγωνίζεται στο Πρωτάθλημα Ελλάδας με τα χρώματα του Π.Α.Ο.Κ. στη θέση του πασαδόρου.

 Καριέρα 
Ο Μάρκος Γαλιώτος έκανε τα πρώτα του βήματα στο χώρο της πετοσφαίρισης στις ακαδημίες του Α.Ο.Ν. Αργυρούπολης, στις οποίες παρέμεινε από το 2009 μέχρι το 2013.

Το 2013 έκανε το μεγάλο βήμα στην καριέρα του και μεταγράφηκε στον Ολυμπιακό Πειραιώς, στο παιδικό τμήμα του οποίου ενσωματώθηκε αμέσως. Μάλιστα, η πρώτη του χρονιά στην ομάδα του Πειραιά ήταν ιδιαίτερα επιτυχημένη, καθώς κατάφερε να κατακτήσει το Πρωτάθλημα ΕΣΠΕΔΑ Παίδων αλλά και να ανακηρυχθεί καλύτερος πασαδόρος και MVP της διοργάνωσης. Την επιτυχία της ανακήρυξης του ως καλύτερου πασαδόρου του πρωταθλήματος ΕΣΠΕΔΑ εφήβων επανέλαβε και τα έτη 2015 και 2016,Καλύτερος πασαδόρος Φάιναλ-4 Εφήβων ΕΣΠΕΔΑ 2015-16 www.nstv.gr  παρότι οι ομάδες στις οποίες αγωνίζονταν τις χρονιές εκείνες δεν κατέκτησαν το πρωτάθλημα.

Το 2014, η διοίκηση του Ολυμπιακού αποφάσισε να παραχωρήσει δανεικό τον Γαλιώτο προκειμένου να πάρει περισσότερες ευκαιρίες και να αποκομίσει εμπειρίες. Η ομάδα στην οποία μεταπήδησε ήταν ο Α.Ο.Ν. Αργυρούπολης, από τον οποίο είχε ξεκινήσει την καριέρα του. 

Οι καλές του εμφανίσεις με την ομάδα της Αργυρούπολης οδήγησαν τη διοίκηση του Ολυμπιακού να προτείνει στον Γαλιώτο τον Αύγουστο του 2015 νέο συμβόλαιο συνεργασίας με ταυτόχρονο προβιβασμό στην πρώτη ομάδα του συλλόγου.Επάνοδος του Γαλιώτου στον Ολυμπιακό www.olympiacossfp.gr 
Το 2016 ο Μάρκος Γαλιώτος μετακόμισε στη Χαλκίδα, για να αγωνιστεί στο πρωτάθλημα της Βόλεϊ Λιγκ με τη νεοφώτιστη τότε ομάδα του τοπικού Ηρακλή.Από τον Ολυμπιακό στον Ηρακλή Χαλκίδας ο Μάρκος Γαλιώτος www.eviaportal.gr 

Την επόμενη περίοδο ο Μάρκος Γαλιώτος αποφάσισε να δοκιμάσει τις ικανότητές του στο εξωτερικό και αναχώρησε για τη σουηδική Ερκελγιούνια της ομώνυμης πόλης,Στη Σουηδία ο Γαλιώτος www.volleynews.gr MVP ο Γαλιώτος στη Σουηδία www.greekvolley.gr  με την οποία κατέκτησε την 3η θέση στο Πρωτάθλημα Σουηδίας. Μετά από ένα πέρασμα από τον Παναθηναϊκό την περίοδο 2018-19, ξενητεύεται και πάλι, αυτή τη φορά για την αυστριακή Άμστεντεν,Στην Αυστρία ο Μάρκος Γαλιώτος greekvolley.gr  αλλά το πρωτάθλημα δεν τελειώνει λόγω της Πανδημίας COVID-19, οπότε επιστρέφει στην Ελλάδα και η περίοδος 2020-21 τον βρίσκει στην Κρήτη, τόπο καταγωγής της μητέρας του, για λογαριασμό του ΟΦΗ,ΟΦΗ: Ανακοίνωσε τον πασαδόρο Μάρκο Γαλιώτο www.neakriti.gr  όπου αποτελεί τον βασικό πασαδόρο της ομάδας του Ηρακλείου.

Η απόδοσή του με την ομάδα της Κρήτης κίνησε το ενδιαφέρον του Φοίνικα Σύρου,Με εντατικούς ρυθμούς συνεχίζεται ο μεταγραφικός σχεδιασμός του Φοίνικα www.koinignomi.gr  και έτσι από τον Μάιο του 2021 αποτέλεσε για δυόμισι περιόδους μέλος της ομάδας των Κυκλάδων, όπου συνέθεσε μαζί με τον Κουβανό Ιερεσουέλο το δίδυμο των πασαδόρων του «Πειρατικού»,Φοίνικας Σύρου: «Δίδυμο» με τον Ιερεσουέλο και τη νέα σεζόν ο Μάρκος Γαλιώτος www.kykladiki.gr  έχοντας μάλιστα σχεδόν ίσο χρόνο συμμετοχής με τον Κουβανό συναθλητή του. Χαρακτηριστικό της συνεχώς ανοδικής πορείας του Μάρκου Γαλιώτου αποτελεί η συμπερίληψή του στην καλύτερη επτάδα αγωνιστικής ημέρας του Πρωταθλήματος Ελλάδας.Στην κορυφαία επτάδα οι Γαλιώτος και Καρασαβίδης του Φοίνικα Σύρου 05.05.22 www.koinignomi.gr  Στους διακριθέντες της 3ης αγωνιστικής ο Μάρκος Γαλιώτος (10.11.22) www.koinignomi.gr 
Τον Ιανουάριο του 2024 ο Μάρκος Γαλιώτος εντάχθηκε στον Π.Α.Ο.Κ.,Ο Γαλιώτος και επίσημα στον ΠΑΟΚ www.paok24.com  με τον οποίο τον ίδιο μήνα κατέκτησε το δεύτερο Σούπερ Καπ της καριέρας του, απέναντι στον Ολυμπιακό Πειραιώς. Την περίοδο 2024-25 ξενιτεύτηκε για μια ακόμα φορά εντασσόμενος στη γερμανική Β.Φ.ΜΠ. Φριντρισάφεν,Ο Μάρκος Γαλιώτος στη Β.Φ.ΜΠ. Φριντρισάφεν  - Συνέντευξη στον Μιχάλη Κουτσουγιάννη volleyland.grΟ Μάρκος Γαλιώτος υπέγραψε στη Φριντρισάφεν www.schwaebische.de   στην οποία αγωνιζόταν επίσης ο άλλοτε κεντρικός του Ολυμπιακού Πειραιώς, Μάρκους Μπέμε. Στο γερμανικό πρωτάθλημα αγωνίστηκε μέχρι τον Δεκέμβριο του 2024, οπότε αποδείχθηκε πρόταση του Π.Α.Ο.Κ. να επιστρέψει στον Δικέφαλο του Βορρά.Επίσημη η επιστροφή Γαλιώτου στον ΠΑΟΚ www.fosonline.gr 

 Διεθνής καριέρα 
Το 2014 ο Μάρκος Γαλιώτος είχε κληθεί από τον προπονητή των Εθνικών ομάδων Παίδων - Εφήβων Σωτήρη Δρίκο στην προετοιμασία της Εθνικής Εφήβων για το Ευρωπαϊκό Πρωτάθλημα, αλλά τελικά δεν αγωνίστηκε.Με Δρίκο στο κλειστό του Μίλωνα η Προεθνική Παίδων - Εφήβων /www.volleynews.gr Αποκορύφωμα πάντως της εξέλιξής του αποτέλεσε η κλήση του στην Εθνική Ελλάδας τον Ιούνιο του 2021Στην Εθνική Ελλάδας ο Μάρκος Γαλιώτος www.oficrete.gr  και η συμμετοχή του στους προκριματικούς του Ευρωβόλεϊ 2023.Μάρκος Γαλιώτος: «Το καλύτερο δώρο γενεθλίων η πρόκριση στο Ευρωβόλεϊ» (vid) www.volleyball.gr  Στη συνέχεια αποτέλεσε τον βασικό πασαδόρο και στα πέντε παιχνίδια που έδωσε η Εθνική ομάδα στους τελικούς της διοργάνωσης.Ευρωπαϊκό Πρωτάθλημα 2023: Ισραήλ - Ελλάδα 3-2 www.volleyball.gr Ευρωπαϊκό Πρωτάθλημα 2023: Γαλλία - Ελλάδα 3-0 www.volleyball.gr 

Συλλογικοί τίτλοι - Διακρίσεις
 Εθνικά Πρωταθλήματα 
Πρωτάθλημα Ελλάδας3η θέση: 2015-16 (Ολυμπιακός Πειραιώς, 2021-22 (Φοίνικας Σύρου)Πρωτάθλημα Σουηδίας
 3η θέση: 2015-16 (Ερκελγιούνια Βόλεϊ)

 Εθνικά Κύπελλα 
1 Κύπελλο Ελλάδος
 2016 (Ολυμπιακός Πειραιώς)2η θέση: 2022 (Φοίνικας Σύρου)1 Λιγκ Καπ Ελλάδας
 2016 (Ολυμπιακός Πειραιώς)

2 Σούπερ Καπ Ελλάδας
 2021 (Φοίνικας Σύρου)
 2024 (Π.Α.Ο.Κ.)Λιγκ Καπ Γερμανίας
2η θέση: 2024 (Β.Φ.ΜΠ. Φριντρισάφεν)

 Μικρές κατηγορίες 
1 Πρωτάθλημα ΕΣΠΕΔΑ Εφήβων 
 2014 (Ολυμπιακός Πειραιώς)

1  Πρωτάθλημα ΕΣΠΕΔΑ Παίδων
 2014 (Ολυμπιακός Πειραιώς)

 Ατομικές διακρίσεις 
 Πρωτάθλημα ΕΣΠΕΔΑ Παίδων 2014: Καλύτερος Πασαδόρος
 Πρωτάθλημα ΕΣΠΕΔΑ Εφήβων 2014: Καλύτερος Πασαδόρος 
 Πρωτάθλημα ΕΣΠΕΔΑ Εφήβων 2015: Καλύτερος Πασαδόρος 
 Πρωτάθλημα ΕΣΠΕΔΑ Εφήβων 2016: Καλύτερος Πασαδόρος 
 Πρωτάθλημα ΕΣΠΕΔΑ Παίδων 2014: Πολυτιμότερος Παίκτης (MVP) Τελικής Φάσης 

 Παραπομπές 

 Εξωτερικοί σύνδεσμοι - Πηγές 
 Μάρκος Γαλιώτος: Παρουσίαση - Ατομικά στοιχεία - Ομάδες - Διακρίσεις volleybox.net
 Μάρκος Γαλιώτος: Παρουσίαση - Ομάδες - Αγώνες globalsportsarchive.com
 Μάρκος Γαλιώτος: Ατομικά στοιχεία - Ομάδες καριέρας www.greekvolley.gr
 Μάρκος Γαλιώτος: Ευρωπαϊκή παρουσία /www-old.cev.eu
 Νέο συμβόλαιο και προαγωγή για τον Γαλιώτο www.gazzetta.gr 
 Μάρκος Γαλιώτος: Παρουσίαση profiles.worldofvolley.com 
 Γαλιώτος: Μεγάλη ιστορία ο ΟΦΗ, η μάνα μου είναι Κρητικιά athlitiko.gr 

Κατηγορία:Έλληνες αθλητές της πετοσφαίρισης
Κατηγορία:Πετοσφαιριστές της εθνικής Ελλάδος
Κατηγορία:Πετοσφαιριστές ΟΣΦΠ
Κατηγορία:Πετοσφαιριστές ΠΑΟ
Κατηγορία:Πετοσφαιριστές Φοίνικα Σύρου
Κατηγορία:Πετοσφαιριστές ΠΑΟΚ